La Biblioteca Infantil inicia les seues activitats de maig amb un divertidíssim “Pasaturno Musical”
2025-07-24

Música i literatura s’entrellaçaran en aquest mes de maig en la Biblioteca Infantil de Burjassot. L’equip de Biblioteques de l’Institut Municipal de Cultura i Joventut ha preparat un ampli ventall d’activitats en les quals aquestes dues disciplines seran les protagonistes.

Activitats que comencen aquesta mateixa setmana, concretament dimecres que ve 4 de maig a les 18 hores, amb Pasaturno Musical, una divertidíssima animació lectora a través de la qual els participants demostraran tant el seu coneixement literari com musical.

El famós rosco de la televisió arriba a la Biblioteca Infantil de Burjassot amb l’objectiu que els xicotets participants en el mateix, a través de senzilles preguntes, coneguen músics de diferents èpoques, noms de notes, instruments i molt més.

Una vesprada molt divertida amb una animació lectora diferent i oberta a tots els usuaris de la Biblioteca Infantil.